钦定古今图书集成/明伦汇编/家范典/第017卷 > 《寿子》元·张养浩
## 钦定古今图书集成/明伦汇编/家范典/第017卷 > 《寿子》元·张养浩

示引也

“于维我祖，肇基青阳。挥为弓正，爰氏以张。厥族孔殷，
奕叶振芳。周仲孝显，汉良智彰。释之平决，博望远扬。
折辕有湛，埋轮有纲。”吴惮昭直，蜀。飞刚五龙佐宋，
九龄辅唐。睢阳之节，山斗与昂。燕公之文，江汉叵量。
元素遗直，志和真藏。下迨五季，全义循良。天水之兴，
齐贤慨慷。乖崖崛起，西土是康。横渠道学，于圣有光。
南轩继之，益炽益昌。天开皇元，有公有卿。凡吾之胄，
皆时之望。